তেহরিকে তালেবান পাকিস্তান
তেহরিক-ই-তালেবান পাকিস্তান বা টিটিপি যা সাধারণত পাকিস্তানি তালেবান নামে পরিচিত, একটি সশস্ত্র ইসলামি জিহাদি গোষ্ঠী যারা আফগান-পাকিস্তান সীমান্তে সক্রিয় রয়েছে। এটি ২০০৭ সালে বাইতুল্লাহ মেহসুদ কর্তৃক সংগঠিত হয়। বর্তমান এর নেতা হলেন নূর ওয়ালী মেহসুদ। যিনি প্রকাশ্যে আফগান তালেবানের প্রতি আনুগত্যের প্রতিশ্রুতি দিয়েছেন। টিটিপির ভাষ্যমতে, তারা খায়বার পাখতুনখোয়া প্রদেশে শরিয়া আইন কায়েমের লক্ষ্যে লড়াই করছে। একমাত্র শরিয়া আইনই পাকিস্তানি বাহিনী এবং টিটিপির মাঝে চলমান সংঘর্ষের সমাধান হতে পারে। পাকিস্তানি তালেবানরা আফগান তালেবানদের সাথে বেশ কিছু ক্ষেত্রে আদর্শিক মিল রাখে এবং মার্কিন আফগান যুদ্ধে তাদের সহায়তা করে। তবে দুটি গ্রুপের আলাদা অপারেশন এবং ভিন্ন কমান্ড কাঠামো রয়েছে। পাকিস্তানে এই সংগঠনকে সন্ত্রাসী সংগঠন হিসেবে সেদেশের সরকার নিষিদ্ধ করেছিল।